26/05/2014 | Administración LocalMunicipal
Mugardos
Anuncio de notificación aos herdeiros de Dna. Amelia Casal Plana

Ignorándose a identidade e enderezo dos herdeiros de Dna. Amelia Casal Plana, e de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento dos interesados da Resolución da Alcaldía núm.454/2014, de data 19.05.2014, e que a continuación se transcribe: “… Para tal efecto a execución subsidiaria da demolición do inmoble levarase a cabo o día 28 de AGOSTO de 2014, ás 8:30 horas, …” “… Para tal efecto a execución subsidiaria da demolición do inmoble levarase a cabo o día 28 de XULLO de 2014, ás 8:30 horas, …” Pola presente, RESOLVO: PRIMEIRO.- Proceder á rectificación do erro material padecido na Resolución da Alcaldía núm.448/2014, de data 15.05.2014. SEGUNDO.- Prestar aprobación, en consecuencia, á orde de demolición, tal e como se describe a continuación: “Tendo en conta que pola Resolución da Alcaldía núm.220/2014, ordenouse novamente a Barrie John Benade Cosmea como herdeira universal de Amparo Luisa Bruset Quandt (titular catastral), para que procedera- previa á presentación dun proxecto de demolición-, á demolición do inmoble sito en R/ San Telmo núm.3, referencia catastral: 0223802NJ6102S0001TE, deste Municipio, declarado en estado de ruína pola Resolución da Alcaldía núm.31/2008, sen que pola interesada se teña executado o ordenado. Atendido que por Dna. Concepción Casal Ramos presentouse escrito (N. R. E.2.261/08.04.2014), no que manifesta non ostentar a propiedade do inmoble arriba indicado. Tendo en conta o deterioro do inmoble que motivou a declaración de ruína, así como o a proposta do concelleiro de urbanismo, patrimonio e medio ambiente, de data 15.05.2014, pola presente RESOLVO: Primeiro.- Ordenar novamente aos herdeiros de Amparo Luisa Bruset Quandt como titulares catastrais, que no prazo de un (1) mes a contar dende o día seguinte ao da notificación da presente Resolución, procedan á demolición, do inmoble sito en R/ San Telmo núm.3, catastral: 0223802NJ6102S0001TE, deste Municipio. Obras de demolición que realizará de acordo co proxecto de demolición de data abril de 2014, obrante no expediente e redactado pola arquitecta municipal Dna. Leticia Raquel Blanca Leonor Lanuza Claras. Segundo.- Apercibir aos herdeiros de Dna. Amelia Casal Plana como titulares catastrais do inmoble sito en R/ San Telmo núm.3, catastral: 0223802NJ6102S0001TE, de que transcorrido o prazo arriba indicado sen ter executado o ordenado, procederase polo Concello a efectuar a execución subsidiaria da demolición do inmoble, segundo proxecto de demolición de data abril de 2014, obrante no expediente, redactado pola arquitecta municipal Dna. Leticia Raquel Blanca Leonor Lanuza Claras. Terceiro.- Facer constar que a execución subsidiaria da demolición do inmoble demolición levarase a cabo pola empresa CRUZ DO CABILDO S. L., por ser a oferta económica máis ventaxosa das que se presentaron, no prezo de 9.498,11 €, IVE incluído. Para tal efecto a execución subsidiaria da demolición do inmoble levarase a cabo o día 28 de XULLO de 2014 ás 8:30 horas, baixo a dirección da arquitecta municipal Dna. Olga Fra Gálvez, que levantará a correspondente acta, e baixo a coordinación do técnico de seguridade e saúde que se designará ao efecto, liquidándolle aos interesados todos os gastos que se ocasionen (dirección de obra, coordinación de seguridade e saúde, etc.). Cuarto.- Sinalar aos herdeiros de Amparo Luisa Bruset Quandt como titulares catastrais do inmoble sito en R/ San Telmo núm.3, catastral: 0223802NJ6102S0001TE, de que deben proceder á retirada dos mobles, materiais ou útiles que teñan no mencionado inmoble a demoler, pois o Concello non se fará responsable dos danos que poidan sufrir e advertirles, así mesmo, aos interesados de que unha vez efectuada a demolición do inmoble practicarase a correspondente liquidación pola contía de 9.498,11 €, IVE incluído. Quinto.- Notificar a presente Resolución aos interesados no expediente a través da publicación no Boletín Oficial da Provincia por figurar como descoñecidos.” RECURSOS: Contra o presente acordo, definitivo en via administrativa, poderase interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asimesmo, poderase interpoñer calquera outro recurso que estime pertinente. Mugardos, 19 de maio de 2014 O ALCALDE, Asdo) XOSÉ FERNÁNDEZ BARCIA